Diari Oficial de la Generalitat Valenciana


Sumari del DOGV 7991, del 02-03-2017 (2017/1538)

ACORD de 25 d'octubre de 2016, de la Junta de Govern del Col·legi Oficial de Graduats Socials de Castelló, pel qual s'aprova la creació dels fitxers de dades de caràcter personal.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2016/10/25/(1)/dof/vci/html**

### Dades del document

Número de DOGV
:   7991

Data del DOGV
:   02-03-2017

Secció del DOGV
:   I. DISPOSICIONS GENERALS

Número del document
:   2017/1538


Data del document
:   25-10-2016

Organisme emissor
:   Col·legi Oficial de Graduats Socials de Castelló

Tipus de document
:   Acord

Descriptors 

:   * dades personals
    * base de dades
    * legislació

ACORD de 25 d'octubre de 2016, de la Junta de Govern del Col·legi Oficial de Graduats Socials de Castelló, pel qual s'aprova la creació dels fitxers de dades de caràcter personal. [2017/1538]  
L'article 20 de la Llei orgànica 15/1999, de 13 de desembre, de protecció de dades de caràcter personal, estableix que la creació, modificació o supressió dels fitxers de les administracions públiques només podran fer-se per mitjà de disposició general publicada al Boletín Oficial del Estado o diari oficial corresponent.  
L'entrada en vigor del Reglament de desplegament de la Llei orgànica 15/1999, de 13 de desembre, de protecció de dades de caràcter personal, aprovat per mitjà del Reial decret 1720/2007, de 21 de desembre, ha introduït, a través dels articles 53 i 54, algunes novetats pel que fa a la forma i el contingut de la disposició, destacant la necessitat d'especificar el sistema de tractament del fitxer, podent ser automatitzat, no automatitzat o parcialment automatitzat.  
  
En l'exercici de les competències que tinc atribuïdes, i a fi d'acomplir el que estableix l'article 20 de la mencionada llei, així com l'article 52 del Reglament de desplegament d'aquesta, dispose:  
  
  
Primer. Els fitxers del Col·legi Oficial de Graduats Socials de Castelló seran els continguts en els annexos d'aquest acord.  
  
Segon. Es creen els fitxers inclosos en l'annex I d'aquest acord, en compliment de l'article 20 de la Llei orgànica 15/1999 i l'article 54.1 del Reglament de desplegament.  
  
Tercer. Els fitxers que s'indiquen en els annexos d'aquest acord es regiran per les disposicions generals i instruccions que es detallen per a cada un d'ells, i estaran sotmesos, en tot moment, a les normes legals i reglamentàries de superior rang que els siguen aplicables.  
  
Quart. En compliment del que estableix l'article 20 de la LOPD, una vegada aprovada la creació dels fitxers, es procedirà a la seua inscripció com a fitxer de titularitat pública en el Registre de l'Agència Espanyola de Protecció de Dades o una altra agència autonòmica competent.  
  
  
Cinqué. Els professionals i usuaris afectats podran exercir els drets d'accés, rectificació, oposició i cancel·lació davant del Col·legi Oficial de Graduats Socials de Castelló, en Poeta Verdaguer, 26, 12794 Castelló de la Plana (Castelló).  
  
Sisé. El present acord entrarà en vigor l'endemà de la seua publicació en el butlletí oficial de comunitats autònomes.  
  
Castelló de la Plana, 25 d'octubre de 2016.- El president: José Benjamín Beltrán Miralles.  
  
  
  
ANNEX I  
Creació de fitxers  
  
1. Responsable del fitxer  
Tipus d'administració: altres persones jurídic públiques  
Comunitat autònoma: Comunitat Valenciana  
Ens administratiu responsable del fitxer: Col·legi Oficial de Graduats Socials de Castelló  
Denominació direcció general/dependència: Presidència  
Òrgan responsable: Presidència  
CIF: X5040656S  
Domicili social: Poeta Verdaguer, 26, 12341 Castelló de la Plana (Castelló)  
  
  
2. Estructura del fitxer  
Nom del fitxer: col·legiats  
Descripció: gestió de les dades de serveis a col·legiats  
Tipificació corresponent a la finalitat: fins històrics, estadístics o científics, altres finalitats  
Origen i procedència de les dades: el mateix interessat o el seu representant legal  
Col·lectius o categories d'interessats: associats o membres  
Dades de caràcter identificatiu: DNI o NIF, nom i cognoms, adreça postal o electrònica, telèfon  
Altres dades tipificades: acadèmiques i professionals  
Sistema de tractament: mixt  
Destinataris de cessions: col·legis professionals  
Nivell de seguretat: bàsic  
  
Nom del fitxer: expedients col·legiats  
Descripció: gestió de recursos, queixes, denúncies i sancions professionals  
Tipificació corresponent a la finalitat: gestió comptable, fiscal i administrativa  
Origen i procedència de les dades: el mateix interessat o el seu representant legal  
Col·lectius o categories d'interessats: associats o membres  
Dades de caràcter identificatiu: DNI o NIF, nom i cognoms, adreça postal o electrònica, telèfon  
Altres dades tipificades: informació comercial, econòmiques, financeres i d'assegurança  
Sistema de tractament: mixt  
Destinataris de cessions: col·legis professionals  
Nivell de seguretat: bàsic  
  
Nom del fitxer: registre d'entrades i eixides  
Descripció: registre d'entrades i eixides de documents del Col·legi   
Tipificació corresponent a la finalitat: procediment administratiu  
  
Origen i procedència de les dades: el mateix interessat o el seu representant legal  
Col·lectius o categories d'interessats: ciutadans i residents  
Dades de caràcter identificatiu: DNI o NIF, nom i cognoms, adreça postal o electrònica, telèfon  
Sistema de tractament: mixt  
Nivell de seguretat: bàsic


Còpia Permalink ELI